

**Република Србија**

**Град Крагујевац**

**Градско веће**

**Број: 38-13/24-V**

**Датум: 21.јун 2024. године**

**К р а г у ј е в а ц**

Градско веће, на основу 59. тачка 25. Статута града Крагујевца („Службени лист града Крагујевца“ број 8/19), члана 2. тачка 27 Одлуке о Градском већу („Службени лист града Крагујевца“ број 8/22-пречишћен текст), члана 49. став 2. Пословника о раду Градског већа („Службени лист града Крагујевца“; број 13/24) члана 10. став 2. Одлуке о преузимању права и дужности оснивача над установом Народнa библиотекa ''Вук Караџић'' у Крагујевцу („Службени лист града Крагујевца“, број 3/23 – пречишћен текст), на седници одржаној дана 21.јуна 2024.године, доноси

**РЕШЕЊЕ**

**о давању сагласности на Одлуку о измени и допунама Одлуке о ценама услуга коришћења библиотечко-информационе грађе и ценама других услуга у Народној библиотеци „Вук Караџић“**

**I** Даје се сагласност на Одлуку о измени и допунама Одлуке о ценама услуга коришћења библиотечко-информационе грађе и ценама других услуга у Народној библиотеци „Вук Караџић“ коју је директорка Народне библиотеке „Вук Караџић“ донела дана 12. јуна 2024.године, под бројем 01-1509 и на коју је сагласност дао Управни одбор Установе, на седници одржаној дана 14. јуна 2024.године, под бројем 01-1534..

**II** Ово решење објавити у „Службеном листу града Крагујевца“.

.

**О б р а з л о ж е њ е**

Правни основзадоношење овог решењасадржан је у одредбама члана 59. тачка 25. Статута града Крагујевца („Службени лист града Крагујевца“ број 8/19) и члана 2. тачка 27. Одлуке о Градском већу ( Службени листа града Крагујевца број 8/22 – пречишћен текст) којим је прописано да Градско веће непосредно извршава и стара се о извршењу одлука и других акта односно врши и друге послове у складу са законом, Статутом одлукама Скукпштине града и другим актима као и одредбама члана 10. став 2. Одлуке о преузимању права и дужности оснивача над установом Народнa библиотекa ''Вук Караџић'' у Крагујевцу („Службени лист града Крагујевца“, број 3/23 – пречишћен текст) којим је прописано да Градско веће града Крагујевца даје сагласност на Одлуку о ценама услуга и добара Библиотеке.

Разлогза доношење овог решења садржан је у реализацији законске обавезе вршења надзора над радом установа чији је оснивач јединица локалне самоуправе, односно град Крагујевац, те давање сагласности на Одлуку о измени и допунама Одлуке о ценама услуга коришћења библиотечко-информационе грађе и ценама других услуга у Народној библиотеци „Вук Караџић“.

Народна библиотека „Вук Караџић“ у Крагујевцу доставила је дана 17.06.2024. године Одлуку Управног одбора број 01-1534 од 14.06.2024. године којом је дата сагласност на Одлуку о измени и допунама Одлуке о ценама услуга коришћења библиотечко-информационе грађе и ценама других услуга у Народној библиотеци „Вук Караџић“, коју је директорка Народне библиотеке „Вук Караџић“ донела дана 12.јуна 2024.године, под бројем 01-1509.

Народна библиотека „Вук Караџић“ у Крагујевцу има потребу за уређењем случајева у којима сарадници Библиотеке организују програме који су усмерени ка развоју културе читања и свести о култури уопште код деце и младих. Како је оваква активност битна за ширење свести о култури, организаторима оваквих програма требало би омогућити плаћање повлашћених цена изнајмљивања простора Библиотеке, али стриктно под прописаним условима.

На основу свега напред наведеног, одлучено је као у диспозитиву решења.

**По Решењу председника Градског већа**

**о давању Овлашћења,**

**број 035-651/24-V од 31.маја 2024.године,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Радомир Ерић,**

**члан Градског већа за привреду**