 **Република Србија**

**Град Крагујевац**

**Градско веће**

**Број: 400-789/24-V**

**Датум: 21.јун 2024.године**

**К р а г у ј е в а ц**

Градско веће, на основу члана 59. став 1. тачка 25. Статута града Крагујевца (''Службени лист града Крагујевца'' број 8/19) и члана 2. тачка 27. Одлуке о Градском већу (''Службени лист града Крагујевца'' број 8/22-пречишћен текст), члана 33. и члана 35. став 6. и став 9. Правилника о одобравању и финансирању програма којим се остварујe oпшти интерес у области спорта на територији града Крагујевца (''Службени лист града Крагујевца'', број 33/20 и 31/22), на седници одржаној 21.јуна 2024. године, доноси

**Р Е Ш Е Њ Е**

**о изменама Решења о додели/расподели средстава за финансирање/суфинансирање годишњих програма организација/удружења којима се остварују потребе и интереси грађана у области спорта**

**средствима буџета града Крагујевца за 2024. годину**

**I** У поглављу I Решења о додели/расподели средстава за финансирање/суфинансирање годишњих програма организација/удружења којима се остварују потребе и интереси грађана у области спорта средствима буџета града Крагујевца за 2024. годину („Службени лист града Крагујевца“ број 16/24 и 20/24) у даљем тексту: Решење, број :“47.950.000,00'' замењује се бројем: “50.450.000,00“.

У поглављу I Решења, у табеларном приказу, у тачки 1. у делу: ''Висина новчаних средстава за финансирање / суфинансирање годишњих програма (до наведеног износа у РСД)'' број: „4.600.000,00“ замењује се бројем: „4.950.000,00“, у тачки 2. број : „3.000.000,00“ замењује се бројем:“3.150.000,00“, у тачки 5. број: „5.000.000,00“ замењује се бројем: „5.500.000,00“, у тачки 8. број: „1.500.000,00“ замењује се бројем: „1.600.000,00“, у тачки 12. број :“400.000,00“ замењује се бројем „600.000,00“, у тачки 14. број:“ 700.000,00 замењује се бројем: “950.000,00“ у тачки 15. број:“ 2.600.000,00 замењује се бројем: “3.000.000,00“, у тачки 16. број: „300.000,00“ се замењује бројем: „400.000,00“, у тачки 32. број: 400.000,00 замењује се бројем: 800.000,00“ и у тачки 36. број: “150.000,00“ замењује се бројем: “200.000,00“.

**II** Ово решење објавити у ''Службеном листу града Крагујевца''.

**О б р а з л о ж е њ е**

**Правни основ** за доношење овог решења садржан је у члану 59. став 1. тачка 25. Статута града Крагујевца ("Службени лист града Крагујевца",број 8/19) и члана 2. тачка 27. Одлуке о Градском већу ("Службени лист града Крагујевца" број 13/24) којима је прописано да Градско веће врши и друге послове, у складу са законом, Статутом, одлукама Скупштине града и другим актима. Одредбама члана 33. Правилника о одобравању и финансирању програма којим се остварује општи интерес у области спорта на територији града Крагујевца (''Службени лист града Крагујевца'', број 33/20 и 31/22) у даљем тексту: Правилник, прописано је да Градско веће доноси акт о додели средстава за финансирање/суфинансирање програма oрганизација/удружења којима се остварују потребе и интереси грађана у области спорта средствима буџета Града за одређену годину. Одредбом члана 35. став 6. и став 9. Правилника прописано је да изузетно носилац годишњег програма може у току године да поднесе захтев за измену и/или допуну одобреног годишњег програма, укључујући и буџет (финансијски план) програма уколико објективне околности то захтевају, са описом разлога услед којих захтева измену и/или допуну одобреног годишњег програма и да се о захтеву спроводи процедура и одлучује у складу са чланом 27. Правилника и свим одредбама које се односе на исти, уколико се захтева измена буџета програма која подразумева повећање одобрених средстава.

**Разлог** за доношење овог решења садржан је у потреби реализације обавезе утврђене Правилником, да надлежни орган Града, у конкретном случају Градско веће, донесе акт којим ће одлучити о захтеву за измену/ допуну одобрених годишњих програма и буџета програма како би се омогућило успешно реализовање циљева и постизање планираних резултата одобрених годишњих програма кроз повећање одобрених средстава с обзиром на објективне новонастале околности које нису могле да буду планиране при предлагању годишњих програма.

У захтеву Савеза за школски спорт Крагујевац наводи се да су, услед пласмана великог броја екипа и појединаца на 12. Олимпијске спортске игре ученика Републике Србије ( 210 ученика из основних и средњих школа Крагујевца) које ће бити одржане у Новом Саду, додатна средства у износу од 400.000,00 динара неопходна за трошкове путовања (превоз) за спортисте, спортске стручњаке и друга лица која непосредно учествују у реализацији програма и трошкове смештаја и исхране.

У захтеву Стрељачког клуба „Чика Мата“ наводи се да су додатна средства у износу од 150.000,00 динара овом клубу неопходна за трошкове набавке спортске муниције за потребе клуба.

Спортском савезу Крагујевца додатна средства у износу од 500.000,00 динара потребна су ради помоћи клубовима у циљу ефикасније реализације њихових годишњих програма у 2024. години.

У захтеву Рвачког клуба ''Крагујевац'' наводи се да су додатна средства у износу од 1.000.000,00 динара овом клубу неопходна за трошкове смештаја, исхране, додатне опреме, припрема, превоза и котизације из разлога што су поједини такмичари клуба освојили олимпијску норму за Париз 2024. године, квалификовали се за наступ на првенству Европе за јуниоре као и европско првенство за кадете.

У захтеву Карате клуба ''Застава'' наводи се да су додатна средства у износу од 200.000,00 динара овом клубу неопходна за непосредне трошкове реализације годишњег програма, а у вези лица ангажованих на непосредној реализацији програма.

Спортском клубу „Фока“ додатна средства у износу од 350.000,00 динара потребна су за трошкове организације тренажног процеса, односно трошкове закупа простора и трошкове путовања на такмичења из разлога што се повећао број чланова клуба, а постојеће селекције су се пласирале на завршне турнире.

У захтеву Клуба америчког фудбала „Крагујевац Wild Boars“ наводи се да су, због учествовања клуба у престижном интернационалном такмичењу под називом ''CEFL KUP’’, додатна средства у износу од 1.000.000,00 динара потребна за трошкове организације утакмица као домаћини и трошкове превоза на утакмицу у Грац-Аустрија, односно Тонон-Француска.

У захтеву Општинске организације спортских риболоваца ''Шумадија'' Крагујевац наводи се да су додатна средства у износу од 300.000,00 динара овом клубу неопходна за трошкове куповине спортске опреме и превоза, из разлога што је екипа сениора клуба остварила учешће на светском клубском првенству 2024. године које се одржава у месту Брезице у Словенији.

У захтеву Планинарско - еколошког клуба ''Пек Гора'' наводи се да су додатна средства у износу од 446.000,00 динара овом клубу неопходна за реализацију експедиције на највиши врх Европе – Елбрус и за уређење стаза и постављање путоказа на простору Бешњаје.

У захтеву Фудбалског спортског удружења „Аеродром кидс“ наводи се да су додатна средства у износу од 100.000,00 динара овом клубу неопходна за трошкове куповине спортске опреме и набавку пехара и медаља, а због организације великог међународног турнира ''АЕРОДРОМ КИДС КУП 2024'' на коме ће учешће узети преко 100 екипа из целог региона Балкана.

Градска управа надлежна за област спорта спровела је поступак административне (формалне) провере и доставила Извештај (Образац 10) који садржи приказ испуњености формалних услова ревидираних годишњих програма.

Комисија је приступила вредновању и оцени квалитета ревидираних годишњих програма организација/удружења у области спорта. Вредновање и оцена квалитета програма извршена је кроз две фазе, у складу са чланом 31. Правилника.

С обзиром да новонастале околности нису могле бити планиране при предлагању годишњих програма, као и да утичу на квалитет реализације циљева и ефеката годишњих програма, Комисија сматра оправданим захтеве и разлоге за допуну наведених годишњих програма као и измену финансијског плана, односно захтева за увећање одобрених средстава за реализацију годишњих програма Савеза за школски спорт Крагујевац, Стрељачког клуба „Чика Мата“, Спортског савеза Крагујевца, Рвачког клуба „Крагујевац“, Карате клуба „Застава“, Спортског клуба „Фока“, Клуба америчког фудбала „Крагујевац Wild Boars“, Фудбалског спортског удружења „Аеродром кидс“, Општинске организације спортских риболоваца „Шумадија“ и Планинарско-еколошког клуба “Гора“, о чему је одлучила Закључком о одобравању захтева за измену/допуну одобрених годишњих програма спортских организација којим се задовoљавају потребе и интереси грађана у области спорта за 2024. годину.

Ово решење конципирано је кроз 2 поглавља:

Поглављем I овог Решења, извршене су измене поглавља I Решења о додели/расподели средстава за финансирање/суфинансирање годишњих програма организација/удружења којима се остварују потребе и интереси грађана у области спорта средствима буџета града Крагујевца за 2024. годину („Службени лист града Крагујевца“ број 16/24 и 20/24), тако да поглавље I сада гласи:

**'' I** Расподељују се средства буџета града Крагујевца за 2024.годину у висини од: **~~47.950.000,00~~** 50.450.000,00 динараза финансирање/суфинансирање годишњих програма организација/удружења у области спорта у 2024. години и то до износа у табеларном приказу:

|  |  |  |
| --- | --- | --- |
| **Редни**  **број** | **Назив спортске организације/удружења** | **Висина новчаних средстава за финансирање/суфинансирање**  **годишњих програма (до наведеног износа у РСД)** |
| 1. | **Савез за школски спорт Крагујевац** | **~~4.600.000,00~~**  **4.950.000,00** |
| 2. | **Стрељачки клуб „Чика Мата“** | **~~3.000.000,00~~**  **3.150.000,00** |
| 3. | Атлетски клуб „Раднички“ | 1.800.000,00 |
| 4. | Клуб малог фудбала „Економац“ | 4.200.000,00 |
| 5. | **Спортски савез Крагујевца** | **~~5.000.000,00~~**  **5.500.000,00** |
| 6. | Фудбалски савез града Крагујевца | 7.100.000,00 |
| 7. | Кик бокс клуб „Раднички“ | 950.000,00 |
| 8. | **Рвачки клуб „Крагујевац“** | **~~1.500.000,00~~**  **1.600.000,00** |
| 9. | Куглашки савез града Крагујевца | 700.000,00 |
| 10. | Универзитетски спортски савез Крагујевца | 500.000,00 |
| 11. | Боди билдинг и фитнес спортски клуб „Olympia“ | 400.000,00 |
| 12. | **Карате клуб „Застава“** | **~~400.000,00~~**  **600.000,00** |
| 13. | Спортски клуб ''Вашариште'' | 850.000,00 |
| 14. | **Спортски клуб „Фока“** | **~~700.000,00~~**  **950.000,00** |
| 15. | **Клуб америчког фудбала „Крагујевац Wild boars“** | **~~2.600.000,00~~**  **3.000.000,00** |
| 16. | **Општинска организација спортских риболоваца ''Шумадија'' Крагујевац** | **~~300.000,00~~**  **400.000,00** |
| 17. | Бициклистички клуб „Раднички“ Крагујевац | 300.000,00 |
| 18. | Кошаркашки клуб „Раднички 1950“ | 3.600.000,00 |
| 19. | Бадминтон клуб „РАВЕНС КГ“ | 300.000,00 |
| 20. | Кошаркашки клуб „Шумадија 1991“ | 350.000,00 |
| 21. | Стреличарски клуб особа са инвалидитетом „Око соколово“ | 300.000,00 |
| 22. | Карате клуб „Јуниор“ Крагујевац | 400.000,00 |
| 23. | Кошаркашки клуб ''МБА'' | 250.000,00 |
| 24. | Клуб борилачких спортова „Гладијатор“ | 150.000,00 |
| 25. | Спортски клуб „МВП“ | 400.000,00 |
| 26. | Стонотениски клуб „Раднички“ Крагујевац | 200.000,00 |
| 27. | Фудбалски клуб „Аполон 4“ | 150.000,00 |
| 28. | Клуб екстремних спортова ''Крагујевац'' | 500.000,00 |
| 29. | Карате клуб „Раднички“ Крагујевац | 300.000,00 |
| 30. | Гимнастичко спортско удружење ''Крагуј'' | 150.000,00 |
| 31. | Крагујевачки спортски клуб „Пчелице“  за особе са посебним потребама | 150.000,00 |
| 32. | **Планинарско-еколошки клуб ''Гора''** | **~~400.000,00~~**  **800.000,00** |
| 33. | Шах клуб ''Маршић'' | 200.000,00 |
| 34. | Спортско друштво глувих Крагујевац | 130.000,00 |
| 35. | Фудбалски клуб ''Србија'' | 0,00 |
| 36. | **Фудбалско спортско удружење „Аеродром кидс“** | **~~150.000,00~~**  **200.000,00** |
| 37. | Друштво за спорт и рекреацију особа са инвалидитетом Крагујевац | 100.000,00 |
| 38. | Атлетски клуб „Шумадија“ | 100.000,00 |
| 39. | Ауто мото картинг клуб „Дивљи“ Крагујевац | 100.000,00 |
| 40. | Боксерски клуб „Лукач“ | 300.000,00 |
| 41. | Клуб малог фудбала “Крагујевац Wild boars“ | 250.000,00 |
| 42. | Спортско Фудбалско Удружење ''Застава 1973'' | 400.000,00 |
| 43. | Спортско удружење „МАКСВОЛЛЕЈ“ | 200.000,00 |
| 44. | Боксерски клуб „Раднички“ Крагујевац | 200.000,00 |
| 45. | Боксерски клуб ''БК-КГ'' | 150.000,00 |
| 46. | Тениски клуб „Раднички“ | 150.000,00 |
| 47. | Спортски клуб „Рјуђин“ | 100.000,00 |
| 48. | Боћарски клуб особа са инвалидитетом ''Алка'' | 100.000,00 |
| 49. | Клуб за екстремне спортове „Aggressive brothers crew“ | 200.000,00 |
| 50. | Бициклистички клуб ''Cyclemania'' | 100.000,00 |
| 51. | Кошаркашки клуб „CRISS CROSS 2013“ | 50.000,00 |
| 52. | Теквондо клуб ''Број 1'' | 350.000,00 |
| 53. | Стонотениски клуб особа са инвалидитетом ''Крагујевчани'' | 200.000,00 |
| 54. | Фудбалско удружење ''Олимп 2015'' | 100.000,00 |
| 55. | Рвачки клуб ''Раднички'' Крагујевац | 700.000,00 |
| 56. | Фудбалски клуб „Шумадија 1903“ | 400.000,00 |
| 57. | Кошаркашки клуб ''Баскет Топ'' | 250.000,00 |
| 58. | Кошаркашки клуб ''Страгари'' | 200.000,00 |
| 59. | Спортско тениско удружење ''Топ спин КГ'' | 120.000,00 |
| 60. | Спортско удружење „КИК-БОКС БОЈКА“ | 150.000,00 |

Поглављем II овог решења утврђена је обавеза објављивања истог у „Службеном листу града Крагујевца“.

**По Решењу председника Градског већа**

**о давању Овлашћења,**

**број 035-651/24-V од 31.маја 2024.године,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Радомир Ерић,**

**члан Градског већа за привреду**